A Bizottság 314/90/EGK Rendelete

(1990. február 5.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel legutóbb a 3945/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a mellékelt táblázat 4. terméke tekintetében a Nómenklatúra Bizottság az elnöke által kitűzött határidőn belül nem nyilvánított véleményt;

mivel az e rendeletben előírt intézkedések összhangban vannak a Nómenklatúra Bizottságnak a mellékelt táblázat 1., 2., 3., 5. és 6. termékére vonatkozó véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. február 5-én.

a Bizottság részéről

Christiane Scrivener

a Bizottság tagja

[1] HL L 374., 1989.12.22., 2. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Vízből, vágott szárnyashúsból, zöldségekből és erőlevesporból készült húslevesből és a levesben lévő csirkemellfiléből álló lefagyasztott tömbök. A tömbök kb. 1,5 kilogrammosak, és megközelítőleg azonos mennyiségű filét és erőlevest tartalmaznak. | 16023930 | A besorolást a Kombinált Nómenklatúra 1. és 6. általános értelmezési szabályának rendelkezései, valamint az 1602, az 160239 és az 16023930 KN-kód megfogalmazása határozza meg. Mivel a hús levesben található, nem sorolható a 2. árucsoportba (lásd a Harmonizált Rendszer 2. árucsoportjához fűzött magyarázatot "Ebben az árucsoportban és a 16. árucsoport 1. pontjában szereplő hús és aprólék megkülönböztetése"). A termék leves vagy erőleves, vagy a 21041000 KN-kód alá tartozó leves vagy erőleves elkészítésének nem alapanyaga [lásd a Harmonizált Rendszer 2104 A vámtarifaszám (1) bekezdése alá tartozó megjegyzését]. |

2.Paradicsom alapú élelmiszer-készítmény, amely kis mennyiségben, szemmel is látható paradicsomdarabkákat, glukózszirupot, növényolajat, fűszernövényeket és fűszereket tartalmaz. A termék mártás formájában, kiskereskedelmi csomagolásban létezik. | 21032000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2103 és a 21032000 KN-kód megfogalmazása határozza meg. Mivel a termék kis mennyiségben, szemmel is látható paradicsomdarabkákat tartalmazó mártás formájában jelenik meg, nem tekinthető a 20 árucsoportba tartozó zöldségkészítménynek (lásd a HR 2103 vámtarifaszámhoz tarozó magyarázó megjegyzés A rész második bekezdését). |

3.Por formájú termék, amelyből – egyszerűen tej vagy víz hozzáadásával, – tésztaételekhez való szósz készíthető.Összetétele: 48 tömegszázalék porított sajt,20 tömegszázalék porított savó,8 tömegszázalék különböző fűszerek és konyhai fűszernövények,6 tömegszázalék porított író,6 tömegszázalék módosított keményítő,4 tömegszázalék porított tejszín,4 tömegszázalék búzaliszt4 tömegszázalék különböző ételízesítők, beleértve az étkezési sót is | 21039090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2103, a 210390 és a 21039090 KN-kód megfogalmazása határozza meg. Elsősorban a liszt és a keményítő jelenléte miatt, amelyek sűrítőanyagként szolgálnak, a termék mártás készítéséhez való készítmény, nem pedig fűszerezett, reszelt vagy porított sajt. |

4.Szénhidrogénekből álló, folyékony keverék, kb. 87 tömegszázalék 8-16 szénatom hosszúságú láncokból álló paraffinból és kb. 13 tömegszázalék 10-12 szénatom hosszúságú oldalláncokból álló alkilbenzolokból. | 27100059 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2710 és a 27100059 KN-kód megfogalmazása határozza meg. Az alkilbenzolok koncentrációja miatt a kerozinként történő osztályozás nem lehetséges. |

Leírás: | színtelen, átlátszó, alacsony viszkozitású, olajos folyadék |

Törésmutató 20 °C-on: | 1,45 63 |

Hamu: | nincs |

Heteroatomok: | kén, halogén, nitrogén és fosztfor negatív |

Brómérték: | 0,3 |

Vákuumlepárlás (1,5 mbar) | Forráspont 121 °C fölött (= 300 °C1013 mbar nyomáson) |

IR spektrum: | Lényegében a telített, alifás szénhidrogének vonalait mutatja |

Sűrűség 20 °C-on: | 0,8225 kg/l |

| | 39029000 | A besorolást a Kombinált Nómenklatúra 1. és 6. általános értelmezési szabályának rendelkezései (a 39. árucsoporthoz fűzött 3. a) és 6. a) megjegyzés), valamint a 3902 és a 39029000 KN-kód megfogalmazása határozza meg. |

6. Lyukacsos lemezek, amelyek kb. 60 % etilén-vinil-acetát kopolimerből (telített termék) és 40 % töltelékanyagból és pigmentből állnak. A lemezek négyszögletes alakúak, vastagságuk 4-16 mm között változik.

| 39211990 | A besorolást a Kombinált Nómenklatúra 1. és 6. általános értelmezési szabályának rendelkezései (a 40. árucsoporthoz fűzött 4. a) megjegyzés), valamint a 3921, 392119 és a 39211990 KN-kódok megfogalmazása határozza meg. Az etilén-vinil-acetát kopolimer telített vegyület, amely kénnel nem vulkanizálható, és ennek következtében nem felel meg a 40. árucsoporthoz fűzött 4. a) megjegyzés feltételeinek. |

--------------------------------------------------